En kvindelig borger i Fredericia Kommune blev afpresset af sit jobcenter til at ændre sit cv.



- Hvis du ikke ændrer dit CV, vil det få 'konsekvenser', lød det fra Fredericia Kommune til kvinden, der var kaldt til møde på Jobcenter Fredericia. Hun havde skrevet i sit CV på Jobnet, at hun havde brug for skånebehov. Og det måtte hun ikke for Jobcenter Fredericia, skriver Fredericia Avisen.

Det fremgår, at Jobcenter Fredericia tvinger borgerne til at undlade oplysninger, der kan få arbejdsgiverne til at fravælge jobansøgerne, og det først til jobsamtalen, at man skal fortælle om sine særlige behov.

Men det er en fejl, at jobcenteret truer med at tage kontanthjælp fra folk, erkender vækstdirektør i Fredericia Kommune, Mogens Bak Hansen.

- Der er ingen deciderede forbud mod, at borgeren lægger sådanne oplysninger ud på Jobnet, oplyser Mogens Bak Hansen, der er vækstdirektøren i Fredericia Kommune.

Han understreger dog, at det er vigtigt at fremhæve sine positive kvalifikationer, og at det muligt at indrette sig.

Der er ingen officiel udmelding om, hvilke konsekvenser det vil få for jobcenteret, at de har misinformeret borgerne.